उन्होंने अपनी रिपोर्ट में कहा है कि नाले के आसपास अगर पंप के जरिए सिंचाई कर सब्जियां उगाई जा रही हैं तो उनमें भी कैडमियम, जिंक, लेड, निकिल जैसी धातुएं डिटेक्ट हो रही हैं। पत्तेदार सब्जियों में इन केमिकलों की मात्रा ज्यादा पाई गई। यही नहीं जब बुड्ढे दरिया का पानी सतलुज में मिलता है तो उसके बाद सतलुज में पाई जाने वाली मछलियों में भी यही केमिकल मिल रहे हैं। इससे साफ है कि बुड्ढे दरिया का यह गंदा पानी अब शहर वासियों के लिए भी खतरनाक हो गया है।